Erich Fromm

Erich Fromm (23. märts 1900 Frankfurt Maini ääres – 18. märts 1980 Locarno) oli saksa-ameerika psühhoanalüütik, filosoof ja sotsioloog, Frankfurdi koolkonna esindaja, üks neofreudismi rajajaid. Ta sündis juudi perekonnas, õppis Frankfurdi ja Heidelbergi ülikoolides, sai 22-aastaselt filosoofiadoktori kraadi, töötas 1929–1932 Frankfurdis, pärast Hitleri võimuletulekut mitmes USA ja Mehhiko ülikoolis, elu lõpuaastatel Šveitsis. Ta püüdis ühendada Karl Marxi ja Sigmund Freudi õpetusi, kritiseerides seejuures teravalt mitmeid Freudi seisukohti, aga ka Nõukogude Liidus käibel olnud dogmaatilisi ettekujutusi marksismist. Fromm võttis kasutusele mõiste "tarbimisühiskond" ning analüüsis sotsiaalseid patoloogiaid, massikultuuri ja isiksuse totaalset võõrandumist. Paljudes teostes püüdis ta visandada teed ühiskonna tervendamiseks, eriti psühhoanalüütilise teraapia teel. Väljapääsu võõrandumisest nägi ta üksikisiku loomingulises, produktiivses eluhoiakus. Mitmed tema teosed olid 20. sajandi ühiskonnakriitilise esseistika bestsellerid. Erich Fromm abiellus kolm korda: 1926. aastal Frieda Reichmanniga, 1944. aastal Henny Gurlandiga (suri 1952) ja 1953. aastal Annis Freemaniga. Frommi varasemad, saksa keeles kirjutatud teosed on vähem tuntud. Põhilised teosed on kirjutatud inglise keeles. Escape from Freedom (Põgenemine vabaduse eest), 1941 Man for himself, an inquiry into the psychology of ethics, 1947 Psychoanalysis and Religion (Psühhoanalüüs ja religioon), 1950 Forgotten language: an introduction to the understanding of dreams, fairy tales, and myths (Ununenud keel: sissejuhatus unenägude, muinasjuttude ja müütide mõistmiseks), 1951 The Sane Society, 1955 The Art of Loving (Armastuse kunst), 1956 Sigmund Freud's mission: an analysis of his personality and influence (Sigmund Freudi missioon), 1959 Psychoanalysis and Zen Buddhism (Psühhoanalüüs ja zen-budism), 1960 May Man Prevail? An inquiry into the facts and fictions of foreign policy, 1961 Marx's Concept of Man (Marxi inimesekontseptsioon), 1961 Beyond the Chains of Illusion: my encounter with Marx and Freud, 1962 The Dogma of Christ and Other Essays on Religion, Psychology and Culture (Kristuse dogma ja teised esseed religioonist, psühholoogiast, kultuurist), 1963 The Heart of Man, its genius for good and evil (Inimsüda), 1964 Socialist Humanism (Sotsialistlik humanism), 1965 You Shall Be as Gods: a radical interpretation of the Old Testament and its tradition, 1966 The Revolution of Hope, toward a humanized technology (Lootuse revolutsioon), 1968 The Nature of Man, 1968 The Crisis of Psychoanalysis (Psühhoanalüüsi kriis), 1970 Social character in a Mexican village: a sociopsychoanalytic study (Mehhiko küla ühiskondlik olemus), kaasautor Michael Maccoby, 1970 The Anatomy of Human Destructiveness (Inimese hävitamistungi anatoomia), 1973 To Have or to Be? (Omada või olla?), 1976 Greatness and Limitation of Freud's Thought (Freudi mõtte suurus ja piirid), 1979 On Disobedience and other essays, 1984 The Art of Being, 1993 The Art of Listening, 1994 On Being Human, 1997 "Armastuse kunst" (The art of loving). Inglise keelest tõlkinud ja järelsõna: Ann Alari. Loomingu Raamatukogu 1989, nr 27/28, 96 lk; 2., parandatud ja täiendatud trükk: Pegasus, Tallinn 2006, 144 lk "Omada või olla?" (To Have or to Be?). Tõlkinud Ilmar Palli, järelsõna lk 199-200 "Erich Frommi radikaalhumanistlik psühhoanalüüs": Anti Kidron. Mondo, Tallinn 2001, 200 lk "Psühhoanalüüs ja zen-budism" (Psychoanalysis and Zen Buddhism). Tõlkinud Olavi Pesti; järelsõna: Olavi Pesti ja Anti Kidron. Mondo, Tallinn 2001, 102 lk "Põgenemine vabaduse eest" (Escape from Freedom). Tõlkinud Tõnu Ülemaante ja Tiina Sammelselg. Sari Avatud Eesti raamat, EKSA, Tallinn 2020, 272 lk; ISBN 9789949684311 Olavi Pesti, "Erich Frommi utoopia" – Looming 1975, nr 6, lk 999–1015 Egon Brinkschmidt, "Usk ja usu objekt. Erich Fromm luterliku teoloogia kontekstis". Tõlkinud Mari Tarvas – Akadeemia 1994, nr 6, lk 1224–1233 Elu ja teosed, inglise keeles Anti Kidron, "Erich Fromm õpetab olemisoskust omamise kiuste" ("Omada või olla?") – Eesti Päevaleht 9. veebruar 2001, lk 14 Kaarel Tamre, "Ettevaatust – Fromm" ("Psühhoanalüüs ja zen-budism" – Eesti Päevaleht 15. märts 2002 Vilja Kiisler, "Armastus kui anomaalia" ("Armastuse kunst") – Sirp 10. märts 2006, lk 5 Barbi Pilvre, Erich Fromm. Armastuse kunst – Eesti Ekspress/Areen 29. juuni 2006, lk B13 Tiiu Hallap, "Gaudeamus: aritmeetiline fantaasia" (Vaimsusest ja mõttetöö kiirusest ning hulgast ülikoolides. Artikli ajendiks on E. Frommi raamat The sane society) – Vikerkaar 2007, nr 3, lk 41–53